ક્રાઇમ બ્રાંચે થોડાક દિવસ પહેલાં થોમસ પટેલની ધરપકડ કરી હતી. ધરપકડ બાદ શહેર પોલીસ કમિશનર એ. કે. સિંઘે બે કલાક સુધી પૂછપરછ કરી હતી, જેમાં કોલ સેન્ટર કૌભાંડમાં કેટલા પોલીસ અધિકારીઓ સંડોવાયેલા છે તે અંગે પણ પૂછપરછ કરી હતી. ઉલ્લેખનીય છે કે થોમસ પટેલ પછી કોલ સેન્ટર કૌભાંડમાં સંડોવાયેલા અન્ય આરોપીઓની પણ કમિશનરે પૂછપરછ કરી છે. તમામ આરોપીમાં કયા પોલીસ અધિકારીઓની છત્રછાયા હેઠળ કોલ સેન્ટર ચાલતાં હતાં તે અંગે પૂછપરછ શરૂ કરી હતી. પોલીસસૂત્રોના જણાવ્યા અનુસાર કેટલાક પોલીસ અધિકારીઓનાં નામ આરોપીઓ કમિશનર સમક્ષ કબૂલાત કરી છે. પોલીસ કમિશનર એ. કે. સિંઘે જણાવ્યું છે કે કોલ સેન્ટર કૌભાંડમાં પોલીસ અધિકારીઓની સંડોવણી આરોપીની પૂછપરછ કરી છે. તપાસ ચાલતી હોવા વધુ કઇ જણાવવાનો ઇન્કાર કર્યો હતો.